text: [{"text_idx": "#000001", "text": "Interneti\u00f0 hevur sto\u0301ran ty\u0301dning fyri sosiala li\u0301vi\u00f0 hja\u0301 b\u00f8rnum, og ti\u0301 er ta\u00f0 sera ty\u0301dningarmiki\u00f0, at foreldur fylgja vi\u00f0 i\u0301, hvat b\u00f8rnini fa\u0301ast vi\u00f0 a\u0301 netinum. B\u00f8rn eru i\u0301 dag sera virkin a\u0301 netinum. M\u00f8guleikarnir eru no\u0301gvir, og tey samskifta si\u0301na\u0301millum a\u0301 ymsum pallum, sp\u00e6la saman og eru saman sum vinir a\u0301 netinum. Tey hava atgongd til alskyns undirhald, myndir, filmsbrot, ti\u0301\u00f0indi um hendingar kring heimin og mangt, mangt anna\u00f0. Lukkuti\u0301\u00f0 fylla go\u0301\u00f0u l\u00f8turnar mest hja\u0301 teimum flestu, to\u0301 at vit eisini vita, at vandi er fyri b\u00e6\u00f0i happing og \u00f8\u00f0rum ke\u00f0iligum tilbur\u00f0um. Harafturat vita vit, at ta\u00f0 meira enn so kemur fyri, at b\u00f8rn eisini eru fyri a\u0301gangi, og i\u0301 summum f\u00f8rum a\u0301lvarsomum a\u0301gangi.Serliga er vandi a\u0301 fer\u00f0, um barni\u00f0 samskiftir vi\u00f0 onkran, sum tey ikki kenna, ti\u0301 at a\u0301 netinum eru fo\u0301lk ti\u0301verri ikki alti\u0301\u00f0 tey, sum tey siga seg vera. Fyri at tekkjast einum yngri ma\u0301lbo\u0301lki kunnu tey hava stovna\u00f0 s\u00e6r ein falskan vanga, har tey til d\u00f8mis kunnu la\u0301tast at vera ein ungur tanna\u0301ringur, ho\u0301ast tey i\u0301 roynd og veru eru komin v\u00e6l til a\u0301rs.Ungir tanna\u0301ringar eru i\u0301 st\u00f8rsta vandabo\u0301lki fyri at ver\u00f0a lokka\u00f0 ella grooma\u00f0 av kynsligum misny\u0301tarum, sum manipulera og pra\u0301ta tey upp i\u0301 lag fyri at vinna teirra a\u0301lit og tru\u0301na\u00f0. Grooming merkir, at ein vaksin s\u00f8kir samband vi\u00f0 b\u00f8rn a\u0301 netinum, vi\u00f0 ti\u0301 endama\u0301li at skaffa s\u00e6r sja\u0301lvum kynsliga n\u00f8ktan.Sum foreldur hevur tu\u0301 ein fyribyrgjandi leiklut: Lat barn ti\u0301tt vita, at ta\u00f0 alti\u0301\u00f0 kann koma til ti\u0301n vi\u00f0 trupulleikum. Eisini um ta\u00f0 longu hevur gj\u00f8rt okkurt \u2018by\u0301tt\u2019 Tryggja t\u00e6r, at barni\u00f0 kennir \u00f8ll sambondini, sum ta\u00f0 hevur a\u0301 ymsu pallunum L\u00e6r barn ti\u0301tt at steingja fyri o\u0301da\u0301mligum perso\u0301num og bo\u00f0a fra\u0301 Ger avtalur vi\u00f0 barni\u00f0, a\u0301\u00f0renn ta\u00f0 f\u00e6r egnan vanga a\u0301 sosialum mi\u00f0lum Bi\u00f0 barn ti\u0301tt koma til ti\u0301n, um klandur ella o\u0301tryggleiki taka seg upp Vi\u0301s a\u0301huga fyri talgilda heiminum, sum tey fer\u00f0ast i\u0301, og spyr regluliga, hv\u00f8nn tey sp\u00e6la ella samskifta vi\u00f0 BO\u00d0A L\u00d8GREGLUNI FRA\u0301 Hevur barn ti\u0301tt veri\u00f0 fyri kynsligum a\u0301gangi ella blu\u0301nisbroti, eiga tit at bo\u00f0a l\u00f8gregluni fra\u0301.Ta\u00f0 er ney\u00f0ugt vi\u00f0 pro\u0301gvum, um brotsma\u00f0urin skal ver\u00f0a funnin, so goym allar kjatt-samr\u00f8\u00f0ur, sms, myndir og li\u0301knandi fra\u0301 a\u0301ganginum, harumframt eisini bru\u0301karanavn og neyvar upply\u0301singar um, n\u00e6r hendingin fo\u0301r fram. Go\u0301\u00f0ar heimasi\u0301\u00f0ur til foreldur at fa\u0301a n\u00e6rri kunning, vitan og go\u0301\u00f0 ra\u0301\u00f0 Den sikre side \u2013 Fa\u0301 vitan um, hvat kann m\u00f8ta barni ti\u0301num online \u2013 umframt go\u0301\u00f0 ra\u0301\u00f0 um, hvussu tu\u0301 hja\u0301lpir barninum at fer\u00f0ast trygt a\u0301 netinum. SLETDET Ra\u030adgivningen - O\u0301keypis ra\u0301\u00f0geving i\u0301 tru\u0301na\u00f0i um talgildan a\u0301gang og o\u0301da\u0301mligar hendingar a\u0301 netinum. SSP \u2013 Fer\u00f0ast a\u0301 netinum: SSP \u2013 Etikkur a\u0301 netinum \u2013 barnau\u0301tvarp: Red Barnet \u2013 Go\u0301\u00f0 ra\u0301\u00f0 til foreldur Red Barnet \u2013 Um at vera tryggur a\u0301 netinum"}, {"text_idx": "#000002", "text": "Samstundis sum alsamt fleiri eindir koma a\u0301 heimanetini, og ny\u0301tslan a\u0301 hv\u00f8rjari eind veksur, fa\u0301a vit eisini fleiri og fleiri fyrispurningar um go\u0301\u00f0 ra\u0301\u00f0 vi\u00f0vi\u0301kjandi heimanetinum. Her eru n\u00f8kur teirra: Stilla beinaran fri\u0301tt fyri, so at einki for\u00f0ar sambandinum Um sambandi\u00f0 ikki er n\u00f8ktandi, har i\u00f0 ta\u00f0 skal ny\u0301tast, so er ra\u0301\u00f0iligt at flyta beinaran Ny\u0301t ka\u0301pilin, har ta\u00f0 ber til. Serliga til t\u00e6r eindir, i\u00f0 ny\u0301ta no\u0301gv data til stroyming og li\u0301knandi Skal beinarin senda vi\u00f0 2,4 GHz ella 5 GHz? 5 GHz er skjo\u0301tari, men r\u00f8kkur ikki li\u0301ka langt Tryggja t\u00e6r, at beinarin ikki er ov gamal. I\u0301 hesum ti\u0301\u00f0um eru teir o\u0301ti\u0301\u00f0arho\u0301skandi aftana\u0301 3-4 a\u0301r Tryggja t\u00e6r, at b\u00e6\u00f0i beinarin og eindirnar a\u0301 netinum eru dagf\u00f8rd Afturat \u00f8llum hesum skal man sja\u0301lvsagt eisini hyggja eftir, um man hevur no\u0301g skjo\u0301tt samband inn til hu\u0301sini ella i\u0301bu\u0301\u00f0ina. Vit uppliva sum oftast, at ta\u00f0 er o\u0301ro\u0301gvi\u00f0 inni i\u0301 hu\u0301sinum, i\u00f0 er trupuleikin, og ikki sja\u0301lv veitingin av netinum. Ta\u00f0 kann to\u0301 koma fyri, at kopar-ka\u00f0alar ikki eru i\u0301 n\u00f8ktandi standi, ella at u\u0301tger\u00f0in/neti\u00f0 i\u0301 umra\u0301\u00f0num antin hevur fingi\u00f0 ska\u00f0a, ella er heilt sliti\u00f0."}]